Үҙәк универмаг (Дондағы Ростов)

Үҙәк универмаг — Дондағы Ростов ҡалаһында, Оло Баҡса урамы, 46/30 адресы буйынса урынлашҡан бина. Ростов өлкәһе Администрация Башлығының 1998 йылдың 9 октябрендәге 411-се ҡарарына ярашлы регион әһәмиәтендәге мәҙәни мираҫ объекты иҫәбенә инә (Ростов өлкәһе етәкселеге Ҡарары редакцияһында 27.11.2014 № 495)Перечень объектов культурного наследия регионального значения г. Ростова-на-Дону//Официальный портал Правительства Ростовской области.

 Тарихы 
Ростов үҙәк универмагы урынлашҡан йорт, XX быуат башында ҡалала Г. Г. Пустовойтовтың сауҙа йорто булараҡ билдәле. Г. Г. Пустовойтов — судно биләүсе, ҡала меценаты, уның аҡсаһына 1910 йылда был йорт төҙөлә. Төҙөлөш архитектор Е. М. Гулин проекты буйынса башҡарыла.

Сауҙа йорто ҡаланың тарихи өлөшөндә, ике төп магистралдең — Оло Баҡса урамы менән Будённый проспекты киҫешкән ерендә урынлашҡанТорговый дом Г. Г. Пустовойтова . Баштан уҡ был йорттоң төрлө учреждениеләр һәм ойошмалар ихтыяжы өсөн ҡуртымға биреләсәк икәне билдәле була. Йортта «Лондон» ҡунаҡханаһы һәм «Центральный» отеле, А. Гирштейндың зәргәр һәм сәғәт магазины урынлаша. Ростов универмагының иҫке өлөшөндә, үҙәк офисы Ригала булған, «Проводник» фирмаһының филиалы урынлашаАрхитектура стиля «Модерн».

Совет осоронда был йортта Дондағы Ростов Төньяҡ-Кавказ университетының фәнни китапханаһы эшләй. 1940-сы йылдарҙа ул емерелә һәм 1949 йылда архитекторҙар П. С. Калашников һәм Г. А. Петровтың проекттары буйынса тергеҙелә. 1965 йылда архитектор Лихобабиндың проекты буйынса өҫтәлмә ҡабырғаһы барлыҡҡа килә..

XXI быуатта элекке Пустовойтовтың сауҙа йорто бинаһында Ростов үҙәк универмагы урынлашҡанУның дөйөм майҙаны 4000 квадрат метрҙан артыҡ. Универмаг бинаһына реконструкциялау үткәрелә, склад бүлмәләрен кәметеү иҫәбенә майҙаны ҙурайтыла, өҫтәлмә бүлмәләр файҙаланыуға индерелә.

 Һүрәтләү 
Йорт модерн стилендәО Компании//Сайт Центрального универмага. Тәҙрә элементтары был стилгә хас булғанса. Йортта нуленсе, беренсе, икенсе, өсөнсө һәм дүртенсе ҡаттар бар. Төҙөлөш барған осорҙа был ҡаланың иң ҙур төҙөлөштәренең береһе була.

 Иҫкәрмәләр 

 Һылтанмалар 
 ЦУМ на Викимапии

Категория:XX быуат архитектураһы
Категория:Дондағы Ростов
Категория:Дондағы Ростовтың иҫтәлекле урындары